Diari Oficial de la Generalitat Valenciana


Sumari del DOGV 106, del 05-06-1983 (1983/802269)

DECRET 55/1983, de 23 de maig, pel qual s'aprova el canvi de denominacio del municipi de Daimuz per la de Daimus.
-----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/05/23/55/dof/vci/html**

### Dades del document

Número de DOGV
:   106

Data del DOGV
:   05-06-1983

Secció del DOGV
:   DISPOSICIONS GENERALS

Número del document
:   1983/802269


Data del document
:   23-05-1983

Organisme emissor
:   Conselleria de Governació

Tipus de document
:   Decret

Decret 55/1983, de 23 de maig, pel qual s'aprova el canvi de denominació del municipi de Daimuz pel de Daimús.  
Vist l'expedient instruit per l'Ajuntament de Daimuz (València), per al canvi del nom. actual pel de Daimús, i que ha estat registrat en aquesta Conselleria al número 102/81.   
VIST: Que l'Ajuntament de Daimuz, en sessió plenària celebrada amb el quòrum legal, el dia 8 de març de 1981, aprovà l'expedient instruit per a sol·licitar el canvi del nom actual pel de Daimús, a fi d'adequar el nom castellanitzat a la toponímia valenciana.   
VIST: Que a l'expedient s'uneix un estudi subscrit pel Cronista Oficial de la ciutat de Gandia i Acadèmic de Belles Arts, senyor Felip G. Perles i Martí, i pel senyor Joan Beltran i Miralles, Cronista Oficial de Daimús, en suport del canvi toponímic sol·licitat per l'Ajuntament.   
VIST: Que fon demanat l'informe a què es refereix l'article 2.n del Reial Decret 695/1979, de 13 de febrer, de l'Excma. Diputació Provincial de València, i aquesta n'emeté dictamen favorable.   
VIST: Que també fou requerit dictamen de la Conselleria de Cultura, la qual, malgrat les reiteracions, no l'ha emés.   
VIST: Que en la tramitació d'aquest expedient s'han complit tots els requisits prevists per les disposicions legals i reglamentàries.   
ATES: Que la competència per tal de conéixer, i si s'escau aprovar, el canvi de toponímia sol·licitat, la té atribuida el Consell, en virtut del que disposen els articles 1.2.3 del Reial Decret 695/1979, de 13 de febrer, en relació amb l?article 5.2.3 del Decret del Consell de data 2 d'agost.   
ATES: Que l'article 22 de la Llei de Règim Local i 34 del Reglament de Població i Demarcació Territorial, estableixen la possibilitat d'alterar els noms dels Municipis als Ajuntaments mitjançant la instrucció d'expedient i justificació de les raons que fonamenten el canvi.   
ATES: Que l'article 303, b), de la Llei de Règim Local i l'article 3.r' b), de la Llei 40/81, de 28 d?octubre, estableixen que per a l'alteració del nom. dels municipis cal el vot favorables de les dues terceres parts del nombre de fet, i, en tot cas, de la majoria absoluta legal dels membres de la Corporació.   
ATES: Que l'acord de l'Ajuntament en Ple, celebrat el dia 8 de març de 1981, fou adoptat per unanimitat, per tant amb el quòrum superior a l'exigit legalment, constant a més en l'expedient tramitat per la Conselleria, l'informe favorable de l'Excma. Diputació Provincial de València, sense que la Conselleria de Cultura, malgrat haver-ho reiterat, emetés el dictamen sol·licitat, per la qual cosa serà d'aplicació el contingut de l'article 86.3 de la Llei de Procediment Administratiu.   
VISTES les disposiciones legals anteriorment esmentades i d'altres de general aplicació.   
El Ple del Consell, en la reunió del 23 de maig de 1983, i a proposta de la Conselleria de Governació, acordà d'aprovar el canvi de nom. del municipi de Daimuz, de la provincia de València, pel de Daimús.   
Cosa que fem. pública perquè en prengueu coneixement.   
València, 23 de maig de 1983.   
El President de la Generalitat,  
JOAN LERMA I BLASCO  
El Conseller de Governació,  
FELIP GUARDIOLA I SELLES


Còpia Permalink ELI